20.+Gau+batez


 * GAU BATEZ**
 * (1915)**

Gela pobrea zen eta arrunt, taberna susmagarriaren gainean ezkutatua. Leihotik etxartea ikusten zen, satsu eta meharra. Behetik langile zenbaiten ahotsak heltzen ziren kartetan zeudenak eta olgatzen zirenak.

Eta bertan, ohe merke eta apalean amodioaren gorputza ukan nuen, ezpainak ukan nituen, mozkorraren ezpain zentzual eta arrosak— halako mozkorraren ezpain arrosak, ezen oraindik ere idazten dudan bitartean, hainbeste urteren ondoren!, neure etxe bakartian, ostera ere naizela horditzen.

Hasiera